আ  আমার এক বন্ধু মুজিব। একদিন আফসুস করে বললো-  মেসবাহ বলতো, আমার চেহারায় কি লোচ্চা ভাব আছে  ?  আমি বললাম, কেনোরে ? তোর এমন মনে হলো কেনো ?  ও বললো, তোর বউ আর মিলনের বউ আমারে কেনো ভাই ডাকে ?  বললাম, ভাই ডাকাতো ভালো... এর সাথে লোচ্চার সম্পর্ক কী ?  ভাই ডাকা মানে তোদের দুই বউ নিরাপদ বোধ করে...তারমানে তোরা যাই বলিস না কেনো- - আমার চেহারায় লোচ্চা একটা ভাব আছে- আক্ষেপ করে মুজিব বললো  আমি কিছু না বলে ওর কথার সত্যতা নিয়ে ভাবতে থাকি...।  বন্ধুপত্মীরা মুজিবকে ভাই ডেকে যে আস্থা বা ভরসা পায়, তেমনি ভরসা পায় আমার বন্ধুরা আমার প্রতি। তারা তাদের অনেক কিছু আমার সাথে শেয়ার করে। আমি  তাদের সুখের কথা, দুখের কথা, ক্ষোভের কথা, অভিমান আর অনুযোগের কথা শুনি। প্রয়োজনে আমার পরামর্শ চায়। ওরা যদি জানতো, আমি এসব ক্ষেত্রে একটা গন্ড মূর্খ। পরামর্শ দেবার মত বুদ্ধি বা মেধা আমার অন্তত নেই।